Γκάρι Χέιλοκ

Ο Γκάρι Χέιλοκ (Garry Andrew Haylock, 31 Δεκεμβρίου 1970) είναι παλαίμαχος Άγγλος επιθετικός ποδοσφαιριστής, ο οποίος αγωνίστηκε στην Αγγλία σε ομάδες χαμηλών κατηγοριών, στην Α΄ κατηγορία της Ιρλανδίας και στην Ελλάδα στον Πανιώνιο για μία σεζόν. Έχει ύψος 1,73 μ. Σήμερα είναι προπονητής.

Βιογραφικό 
Ο Γκάρι Χέιλοκ γεννήθηκε στο Μπράντφορντ. Ως επαγγελματίας ποδοσφαιριστής ξεκίνησε από τη Χάντερσφιλντ Τάουν το 1989. Στη διάρκεια της σεζόν δόθηκε δανεικός στην ιρλανδική Σέλμπουρν, με την οποία έκανε ντεμπούτο στις 14 Ιανουαρίου 1990. Έπαιξε επίσης στις ιρλανδικές Λίνφιλντ και Πόρτανταουν πριν έλθει στον Πανιώνιο το 1998, όταν προπονητής ήταν ο Ρόνι Γουίλαν. Με τον Πανιώνιο αγωνίστηκε στο Κύπελλο Κυπελλούχων της σεζόν 1998-99, φτάνοντας ως τα προημιτελικά, που αποτελεί την καλύτερη ευρωπαϊκή πορεία του συλλόγου. Επίσης συμμετείχε με ιρλανδικές ομάδες άλλες 30 φορές στα ευρωπαϊκά κύπελλα και σκόραρε δύο φορές στο Κύπελλο Πρωταθλητριών.

Μετά την ελληνική περιπέτεια ο Χέιλοκ αγωνίστηκε ως το 2006 σε διάφορες ομάδες σε Ιρλανδία και Βόρεια Ιρλανδία, με τις οποίες κατέκτησε πέντε κύπελλα και τρία πρωταθλήματα.

Από το Δεκέμβριο του 2006 άρχισε να εργάζεται ως προπονητής στην Γέντινγκ ΦΚ (Yeading United F.C.) και από το Mάιο του 2007 στη Χέιζ εντ Γέντινγκ Γιουνάιτεντ (Hayes & Yeading United F.C.), που προήλθε από συγχώνευση της πρώτης του ομάδας με την Χέιζ ΦΚ.

Τίτλοι 
 Πρωτάθλημα Ιρλανδίας (1): 1992 (Σέλμπουρν)
 Κύπελλα Ιρλανδίας (3): 1993, 2000 (Σέλμπουρν), 2002 (Ντάνταλκ)
 Πρωταθλήματα Βόρ. Ιρλανδίας (2): 1993/94 (Λίνφιλντ), 1995/96 (Πόρτανταουν)
 Κύπελλα Βόρ. Ιρλανδίας (2): 1993/94, 1994/95 (Λίνφιλντ).

Επιθετικοί ποδοσφαιριστές
Άγγλοι ποδοσφαιριστές
Ποδοσφαιριστές Πανιωνίου
Ποδοσφαιριστές Χάντερσφιλντ Τάουν
Ποδοσφαιριστές Αρντς ΦΚ
Ποδοσφαιριστές Γκλέναβον ΦΚ
Ποδοσφαιριστές Γκλεντόραν ΦΚ
Ποδοσφαιριστές Λίνφιλντ ΦΚ
Ποδοσφαιριστές Πόρτανταουν ΦΚ
Ποδοσφαιριστές Νταντάλκ ΦΚ
Ποδοσφαιριστές Σάμροκ Ρόβερς
Ποδοσφαιριστές Σέλμπουρν ΦΚ
Προπονητές ποδοσφαίρου Γέντινγκ ΦΚ
Προπονητές ποδοσφαίρου Χέιζ εντ Γέντινγκ Γιουνάιτεντ
Προπονητές ποδοσφαίρου Φάρνμπορο ΦΚ
Ποδοσφαιριστές Γέντινγκ ΦΚ